Na osnovu člana 94. Zakona o osnovnom odgoju i obrazovanju („Službene novine Kantona Sarajevo“ br. 23/17, 33/17, 30/19, 34/20 i 33/21), člana 118. Zakona o radu („Službene novine Federacije BiH“, broj: 26/16, 89/18), odredbi Kolektivnog ugovora za djelatnosti predškolskog odgoja i osnovnog odgoja i obrazovanja u Kantonu Sarajevo („Službene novine Kantona Sarajevo“ broj: 36/20, 49/20, 32/21), člana 24. Pravilnika s kriterijima za proglašavanje radnika za čijim radom je potpuno ili djelimično prestala potreba u osnovnim i srednjim školama kao javnim ustanovama na području Kantona Sarajevo („Službene novine Kantona Sarajevo“ br. 9/22), člana 25. Pravilnika s kriterijima za prijem radnika u radni odnos u osnovnim školama kao javnim ustanovama na području Kantona Sarajevo („Službene novine Kantona Sarajevo“ br. 12/22), člana 110. Pravila JU OŠ „Hasan Kaimija“ Sarajevo i uz konsultacije i saglasnost predstavnika Sindikata JU OŠ „Hasan Kaimija“, Školski odbor JU OŠ „Hasan Kaimija" Sarajevo, na sjednici održanoj dana 22.04.2022. godine donosi:

**PRAVILNIK**

**O IZMJENAMA I DOPUNAMA PRAVILNIKA O RADU**

**JU OŠ "HASAN KAIMIJA“ SARAJEVO**

**Član 1.**

1. U Pravilniku o radu JU OŠ „Hasan Kaimija Sarajevo, broj:01-1-1043/21 od 23.08.2021. godine, član 7. stav (1) tačka b) mijenja se i glasi:

„ b) provedena procedura utvrđena Pravilnikom s kriterijima za proglašavanje radnika za čijim radom je potpuno ili djelimično prestala potreba u osnovnim i srednjim školama kao javnim ustanovama na području Kantona Sarajevo („Službene novine Kantona Sarajevo“ br. 9/22)“.

**Član 2.**

1. U članu 8. stav (1) mijenja se i glasi:

„Upražnjena radna mjesta u školi, u pravilu, prvo se popunjavaju sa zbirnih rang-lista osnovnih škola. Ukoliko se upražnjena radna mjesta ne popune na ovaj način, popuna se vrši sa zbirnih rang-lista drugog nivoa obrazovanja.“

1. U stavu (2) riječi „spiska radnika“ zamjenjuju se riječima „zbirne rang-liste radnika“.
2. U stavu (3) riječi „Pravilnikom sa kriterijima za prijem radnika u radni odnos u predškolskim ustanovama, osnovnim i srednjim školama kao javnim ustanovama na području Kantona Sarajevo“ mijenjaju se riječima „Pravilnikom sa kriterijima za prijem radnika u radni odnos u osnovnim školama kao javnim ustanovama na području Kantona Sarajevo“.
3. U stavu (4) broj „30“ zamjenjuje se brojem „15“.
4. U stavu (7) riječi „Pravilnikom sa kriterijima za prijem radnika u radni odnos u predškolskim ustanovama, osnovnim i srednjim školama kao javnim ustanovama na području Kantona Sarajevo“, broj: 29/21 i 31/21“ mijenjaju se riječima „Pravilnikom sa kriterijima za prijem radnika u radni odnos u osnovnim školama kao javnim ustanovama na području Kantona Sarajevo, broj 12/22“ odnosno u skladu sa njegovim eventulanim izmjenama i dopunama.

**Član 3.**

1. U članu 10. u stavu (1). riječi „Liste radnika“ zamjenuje su riječima „zbirne rang-liste“ radnika.

**Član 4.**

1. U članu 14. u stavu (1). riječi „Komisiji za utvrđivanje prijedloga za izbor radnika škole“ zamjenuje su riječima „Konkursnoj komisiji“.
2. U stavu (3) riječi „Pravilnika sa kriterijima za prijem radnika u radni odnos u predškolskim ustanovama, osnovnim i srednjim školama kao javnim ustanovama na području Kantona Sarajevo“, broj: 29/21 i 31/21“ mijenju se riječima „Pravilnikom sa kriterijima za prijem radnika u radni odnos u osnovnim školama kao javnim ustanovama na području Kantona Sarajevo“, broj 12/22“ odnosno u skladu sa njegovim eventulanim izmjenama i dopunama.

**Član 5.**

Član 15. mijenja se i glasi:

(1) Direktor škole rješenjem imenuje i razrješava Konkursnu komisiju koju čine tri člana: sindikalni povjerenik ili lice koje on ovlasti da umjesto njega bude ovlašteni predstavnik Sindikata i dva člana iz reda radnika ustanove, koje predlaže direktor. U istom stavu riječi „dvije kalendarske godine“ mijenju se riječima „četiri godine“.

(2) Članovi Komisije moraju imati najmanje isti stepen stručne spreme koja se traži javnim konkursom kao i kandidat za čiji je prijem u radni odnos objavljen konkurs. Ukoliko direktor nema mogućnost imenovanja radnika koji imaju isti stepen stručne spreme, može angažovati i radnike iz drugih ustanova“

(3) Članovi Komisije obavezno, na konstituirajućoj sjednici, biraju predsjednika i zamjenika predsjednika komisije, te donose poslovnik o radu.

(2) Komisija radi u sjednicama i odluke donosi većinom glasova ukupnog broja izabranih članova.

(3) Članovi Komisije u svom radu moraju biti nezavisni i nepristrasni, te se pridržavati načela javnosti i zakonitosti.

(3) O radu Komisije vodi se zapisnik koji potpisuju svi članovi Komisije.

(4) Svi članovi Komisije, osim članova Komisije iz stava (4) ovog člana, potpisuju Izjavu o nepostojanju sukoba interesa, koji podrazumijeva obavezu izuzeća iz rada Komisije.

(5) Član Komisije će odmah, a najkasnije dva dana od dana saznanja za razloge izuzeća zatražiti izuzeće u radu Komisije, ukoliko je srodnik nekog od prijavljenih kandidata u pravoj ili pobočnoj liniji do četvrtog stepena i u tazbinskoj liniji do drugog stepena, za to radno mjesto.

(6) O zahtjevu za izuzeće direktor donosi odluku najkasnije tri dana od dana podnošenja zahtjeva i istovremeno imenuje zamjenskog člana Komisije.

**Član 6.**

Član 16. mijenja se i glasi:

„(1) Komisija otvara i pregleda sve pristigle prijave i dostavljenu dokumentaciju, utvrđuje njihovu potpunost i blagovremenost, što zapisnički konstatuje.

(2) U skladu sa kriterijima za bodovanje utvrđenim u čl. 9., 10., 11., 12., 13., i 14. Pravilnika s kriterijima za prijem radnika u radni odnos u osnovnim školama kao javnim ustanovama na području Kantona Sarajevo (u daljem tekstu: Pravilnik), Komisija vrši bodovanje kandidata koji ispunjavaju uslove konkursa i utvrđuje bodovnu/e rang-listu/e na obrascima za bodovanje kandidata propisanih Pravilnikom (Bodovna rang-lista nastavnika, stručnih saradnika i saradnika i Bodovna rang-lista radnika za obavljanje drugih poslova u ustanovi).

(3) Bodovna rang-lista nastavnika, stručnih saradnika i saradnika i Bodovna rang-lista radnika za obavljanje drugih poslova u ustanovi objavljuje se na oglasnoj ploči i na službenoj internet stranici škole.

(4) Komisija, Bodovne rang-liste iz stava (3), zajedno sa završnim izvještajem o svom radu, koji sadrži sve materijale proistekle u njenom radu, dostavlja direktoru škole na dalje postupanje.

(5) Komisija je obavezna od dana zatvaranja javnog konkursa svoje poslove i zadatke okončati najkasnije u sljedećim rokovima:

a) u roku od 10 dana kada je broj prijava od 1-200;

b) u roku od 12 dana kada je broj prijava od 201-400;

c) u roku od 14 dana kada je broj prijava od 401-600;

d) u roku od 16 dana kada je broj prijava od 601-800;

e) u roku od 18 dana kada je broj prijava od 801-1000;

f) u roku od 20 dana kada je broj prijava preko 1000.

(6) Sekretar škole je dužan Komisiji osigurati sve propise relevantne za konkursnu proceduru.“

**Član 7.**

Član 17. mijenja se i glasi:

„(1) Direktor, u roku od sedam dana od dana dostavljanja dokumentacije iz člana 6. stav (4) ovog pravilnika, ima obavezu da:

a) obavi razgovor sa deset najbolje rangiranih kandidata sa Bodovne rang-liste nastavnika, stručnih saradnika i saradnika, odnosno Bodovne rang-liste radnika za obavljanje drugih poslova u ustanovi i

b) izvrši izbor između tri najbolje rangirana kandidata sa Bodovne rang-liste nastavnika, stručnih saradnika i saradnika, odnosno Bodovne rang-liste radnika za obavljanje drugih poslova u ustanovi i donese preliminarnu odluku o prijemu u radni odnos uz adekvatno obrazloženje;

c) preliminarnu odluku iz tačke b) ovog stava zajedno sa obavještenjem o rezultatima konkursa, elektronskom poštom na adresu navedenu u pisanoj prijavi na javni konkurs dostavi svim kandidatima koji su se prijavili na konkurs uz automatsku notifikaciju prijema kod pošiljatelja.

(2) Na odluku iz stava (1) tačka c) ovog člana svi kandidati koji su se prijavili na konkurs u pisanom obliku elektronskom poštom, u roku od 24 sata od dana prijema odluke, mogu uložiti prigovor direktoru.

(3) Kandidat iz stava (1) tačka b) ovog člana koji je primljen u radni odnos ima obavezu da, u roku od 24 sata od dana prijema preliminarne odluke iz stava (1) tačka c) ovog člana, direktoru u pisanom obliku elektronskom poštom dostavi izjavu da li prihvata ili ne prihvata zaposlenje. Ukoliko u pomenutom roku kandidat iz stava (1) tačka b) ovog člana ne dostavi izjavu o prihvatanju posla, smatra se da nije prihvatio posao, te će direktor u roku od 24 sata od dana prijema izjave o odbijanju posla, odnosno nedostavljanja izjave o prihvatanju posla, izvršiti izbor između preostala dva najbolje rangirana kandidata sa Bodovne rang-liste nastavnika, stručnih saradnika i saradnika, odnosno Bodovne rang-liste radnika za obavljanje drugih poslova u ustanovi i donijeti drugu preliminarnu odluku o prijemu u radni odnos uz adekvatno obrazloženje koju će elektronskom poštom na adresu navedenu u pisanoj prijavi na javni konkurs dostaviti svim kandidatima koji su se prijavili na konkurs uz automatsku notifikaciju prijema kod pošiljatelja.

(4) Na odluku iz stava (3) ovog člana svi kandidati koji su se prijavili na konkurs u pisanom obliku elektronskom poštom, u roku od 24 sata od dana prijema odluke, mogu uložiti prigovor direktoru.

(5) Kandidat iz stava (3) ovog člana koji je primljen u radni odnos ima obavezu da u roku od 24 sata od dana prijema preliminarne odluke iz stava (3) ovog člana direktoru u pisanom obliku elektronskom poštom dostavi izjavu da li prihvata ili ne prihvata zaposlenje. Ukoliko u pomenutom roku kandidat iz stava (3) ovog člana ne dostavi izjavu o prihvatanju posla, smatra se da nije prihvatio posao te će direktor u roku od 24 sata od dana prijema odbijanja posla, odnosno nedostavljanja izjave o prihvatanju posla izabrati preostalog kandidata između tri najbolje rangirana kandidata sa Bodovne rang-liste nastavnika, struĉnih saradnika i saradnika, odnosno Bodovne rang-liste radnika za obavljanje drugih poslova u ustanovi i donijeti treću preliminarnu odluku o prijemu u radni odnos uz adekvatno obrazloženje koju će elektronskom poštom na adresu navedenu u pisanoj prijavi na javni konkurs dostaviti svim kandidatima koji su se prijavili na konkurs uz automatsku notifikaciju prijema kod pošiljatelja.

(6) Kandidat iz stava (5) ovog člana koji je primljen u radni odnos ima obavezu da u roku od 24 sata od dana prijema preliminarne odluke iz stava (5) ovog člana direktoru u pisanom obliku elektronskom poštom dostavi izjavu da li prihvata ili ne prihvata zaposlenje. Ukoliko u pomenutom roku kandidat iz stava (5) ovog člana ne dostavi izjavu o prihvatanju posla, smatra se da nije prihvatio zaposlenje, te će direktor u roku od 24 sata od dana prijema odbijanja posla, odnosno nedostavljanja izjave o prihvatanju posla izabrati četvrtog najbolje rangiranog kandidata sa Bodovne rang-liste nastavnika, stručnih saradnika i saradnika, odnosno Bodovne rang-liste radnika za obavljanje drugih poslova u ustanovi i donijeti četvrtu preliminarnu odluku o prijemu u radni odnos koju će elektronskom poštom na adresu navedenu u pisanoj prijavi na javni konkurs dostaviti svim kandidatima koji su se prijavili na konkurs.

(7) U slučajevima daljeg odbijanja zaposlenja od strane izabranih kandidata na osnovu preliminarne odluke direktora, odnosno nedostavljanja izjave o prihvatanju posla od strane izabranog kandidata, direktor će, uz obavezno poštivanje rangiranja kandidata na Bodovnoj rang-listi nastavnika, stručnih saradnika i saradnika, odnosno Bodovnoj rang-listi radnika za obavljanje drugih poslova u ustanovi, vršiti izbor, donositi i kandidatima dostavljati preliminarne odluke o prijemu u radni odnos na način kako je to opisano u stavu (6) ovog člana, sve dok se ne popuni upražnjeno radno mjesto.

(8) Nakon što direktor utvrdi koji od izabranih kandidata prihvata zaposlenje, direktor će donijeti odluku o prijemu u radni odnos koja obavezno sadrži pouku o pravnom lijeku i istu će preporučenom pošiljkom putem pošte, u roku od tri radna dana od dana donošenja, dostaviti svim kandidatima koji su se prijavili na konkurs.

(9) Direktor je obavezan obavijestiti kandidate koji nisu izabrani o mjestu i vremenu preuzimanja dokumentacije koju je dostavio uz prijavu na konkurs.“

**Član 9.**

Član 18. mijenja se i glasi:

„(1) Kandidati koji su nezadovoljni odlukom iz člana 8. stav (8) ovog pravilnika u roku od sedam dana od dana prijema odluke, imaju pravo na neposredni uvid u konačnu bodovnu rang-listu i odluku i podnošenje žalbe školskom odboru.

(2) Žalba se upućuje u pisanoj formi.

(3) Školski odbor je obavezan donijeti odluku o žalbi u roku od osam dana od prijema iste i istu dostaviti podnosiocu žalbe.

(4) Ukoliko školski odbor usvoji žalbu podnosioca kao osnovanu obavezan je donijeti odluku o otklanjanju utvrđenih nepravilnosti bez poništenja konkursa.

(5) Za donošenje odluke o poništenju konkursa u žalbenom postupku potrebno je pribaviti saglasnost ministra.

(6) Odluka školskog odbora je konačna i protiv iste nije dopuštena žalba, ali se može pokrenuti spor, podnošenjem tužbe Kantonalnom sudu u Sarajevu, u roku od 30 dana od dana prijema odluke.“

**Član 10.**

U članu 124. u stav (1) mijenja se i glasi:

„(1) Kriteriji na osnovu kojih se iskazuje prestanak potrebe za radom radnika, kao i redoslijed na listi radnika za čijim je radom prestala potreba, obuhvata:

a)stručna sprema,

b) stručni ispit (položen za rad u školi),

c) dodatno usavršavanje,

d) ocjena komisije za ocjenjivanje rada u posljednje dvije godine,

e) radni staž,

f) učešće u odbrani od agresije na BiH,

g) socijalne prilike,

h) zdravstveno stanje,

i) stručna zvanja.

**Član 11.**

Svi ostali članovi Pravilnika o radu JU OŠ „Hasan Kaimija “ Sarajevo, broj: broj: 01–1- 1043./21 od 23.08.2021 . godine ostaju na snazi i nepromjenjeni.

**Član 12.**

Ovaj Pravilnik o Izmjenama i dopunama Pravilnika o radu JU OŠ „ Hasan Kaimija“ Sarajevo stupa na snagu danom usvajanja od strane Školskog odbora.

Broj: \_\_\_\_\_\_\_\_\_\_\_\_\_\_\_\_\_ PREDSJEDNICA ŠKOLSKOG ODBORA

Sarajevo, 22.04. 2022. godine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ZOLOTA IRMA